**О Т Ч Е Т**

за осъществените читалищни дейности на

НЧ „ Зора – 1928” с.Оризаре през 2023 г.

Основна цел на нашето читалище е да развива и обогатява културния живот, социалната и образователната дейност на с.Оризаре, да запазва обичаите и традициите, да развива и подпомага любителското художествено творчество чрез организиране на школи, кръжоци, курсове, празненства, концерти, чествания и др.

Днес търсим нови форми на работа, усъвършенстваме старите, така, че читалището ни да бъде винаги притегателен център за млади и за възрастни.

Читалището като своеобразна културно-просветна организация е и ще бъде пазител и продължител на народните традиции, защото там, в тях търсим опора за духовното си оцеляване.

В читалището развиват своя талант детската група за народно пеене „Оризарчета” и женска фолклорна група „Зора” с ръководители Пепа Запрянова и Стойко Георгиев. Самодейните състави са основни участници в провеждането на културни прояви и събития от културния календар на читалището и защитават достойно името на селото и на читалището ни с представянето си в тях. Въпреки ограниченията, активна и разнообразна беше и дейността на библиотеката ни. С подходящи мероприятия бяха отбелязани всички по-важни културни събития и годишнини, в които се включиха ученици от ОУ”Г.С.Раковски”.

Народно читалище „Зора – 1928” с.Оризаре разполага с богат библиотечен фонд за всички възрасти. Библиотечния фонд за 2023г. е 8011 б.е.

За популяризиране на дейността и фонда читалищната библиотека организира:

* инициативи свързани с книгата, културни мероприятия, изложби.
* запознаване на учениците с изискванията, условията и начина за ползване на необходимата литература в библиотеката.
* работа с най-малките деца с цел зараждане на интерес към книгата.

 Тази година библиотеката кандидатства по проект на Министерство на културата „Българските библиотеки-съвременни центрове за четене и информираност”2023 г.и се сдоби с нови 80 б.е. от различни отрасли.

Когато говорим за читалището и неговите функции, не на последно място ще споменем и неговите културни прояви, защото то, читалището си е извоювало изключително значимо място в културния и обществен живот на селото. Редовно се празнуват и отбелязват много празници по културният ни календар за 2023 г.

* 21.03.2023г.- Бабинден
* 02.02.2023г. – Петльовден
* 01.03.2023г.- Работилницата на баба Марта – изложба на мартеници;
* 03.03.2023г.- Тържествено вдигане на знамето за националния празник на Република България;
* 04.03.2023г. – Тодоров ден; Конни надбягвания
* Участие на ГАФ „Оризарчета и ГАФ „Зора” във фестивалите : „Несебърски накит” гр.Несебър;

Празник на виното – с.Гюльовца

Национален музикален фестивал „Фолклорен изгрев” – гр.Варна

Старопланински събор „Балкан фолк” – гр. Велико Търново

* 01.06.2023г.-Ден на детето –шоу за децата
* 07.07.2023г. - Празник на хляба
* 14.10.2023г. - Празник на с.Оризаре
* 11.07.2023г. - Детски театър „Цар Лъв”
* 21.12.2023г. - Коледен детски театър
* 23.12.2023г. - Коледен концерт
* Оформяне на кътове и витрина с постиженията на групите;
* „От деца за деца, от деца за възрастни ” – четене на любими книги, посветени на Маратона „Четяща България”;
* Националната седмица на четенето - запознаване с дейностите на библиотеката и нейните отдели и четене от любими книги
* Ден на четенето под наслов ”Четенето дава възможности”
* Час по родолюбие - Мултимедийни презентации, обсъждания и викторини

 През последните години читалището ни получава достатъчно парични средства от община Несебър за нови книги, абонамент на периодика, за многобройните културни изяви, за колективите, работещи към читалището, т.е. за пълноценна дейност. Дано Общинската управа продължи да следва политиката си в тази насока и в трудните времена на криза, за да продължим да работим, а не да съществуваме.

Съгласно ЗНЧ читалището представя ежегодно пред кмета на общината и общинския съвет доклад за осъществените читалищни дейности в изпълнение годишната програма за дейността си и за изразходваните от приетата програма средства през предходната година.